6 tips til, hvordan du kan bruge en ekstern SSD

Sponseret indhold – Denne artikel præsenteres af Samsung

Grundprincippet for en ekstern SSD er enkelt: de samme grundliggende komponenter, der bruges til hurtig intern lagring i en computer, kan også bruges til ekstern lagring via USB eller Thunderbolt. Resultatet er en kombination af stor lagerplads og høj ydeevne, der åbner dørene for nogle interessante muligheder.

Her deler vi nogle tips til, hvordan en ekstern SSD kan turbolade den måde, du bruger din computer på, uanset om du er computerentusiast, professionel bruger eller bare interesseret i kraftfuld teknologi. Listen her er ikke udtømmende, og vi vil gerne høre, hvad du som læser bruger eller kunne tænke dig at bruge en ekstern SSD til – du er meget velkommen til at skrive en kommentar med dine egne tips!

6 skarpe tips til, hvordan du kan bruge en ekstern SSD-enhed

Tag billeder, og optag film direkte på SSD

Lightroom-bibliotek, når du er på farten

Dockingstationen bliver til en lagringsenhed

Hurtig sikkerhedskopiering lige ved hånden

Flytbare virtuelle operativsystemer

Mobilt spilbibliotek

Lær mere om Samsungs bærbare SSD-enheder!

Til din 4K-videoindspilning

At indspille en 4K-video, eller for den sags skyld 6K eller 8K, på et system- eller videokamera, stiller betydeligt større krav til din lagringsenhed end HD-video eller stillbilleder. Den nøjagtige bit-hastighed, der kræves, afhænger af, hvilken kodningsstandard der anvendes i kameraet, men antallet af pixels medfører, at hvert billedfelt i 4K kan kræve op til fire gange mere lagerplads end et tilsvarende billedfelt i 1080p. Et hukommelseskort, der bruges til at indspille en 4K-video skal altså både kunne levere den skrivehastighed, der kræves, og rumme de store videofiler fra længere indspilninger.

Det er derfor en god idé at springe hukommelseskortet over og indspille videoen direkte på en ekstern SSD. Nogle kameraer kan gøre dette direkte via en indbygget USB-port. Andre kameraer kan gøre det ved at bruge en computer som mellemled. På den måde kan du indspille længere kontinuerlige 4K-videoklip uden at skulle skifte hukommelseskort og på en betydeligt hurtigere lagringsenhed end et klassisk hukommelseskort. Ekstra praktisk for dem, der redigerer foto på en computer, som ikke har en integreret hukommelseskortlæser, men derimod har rigeligt med USB Type-C porte.

Til dit Lightroom-bibliotek

Når en samling billeder er taget og skal efterbehandles i f.eks. Adobe Lightroom eller Affinity Photo vokser lagringskravene yderligere, da versionsstyring kommer ind i billedet. Det samme gør sig gældende for videoer, hvor værktøjet enten kan være Adobe Premiere eller Final Cut. Det originale billede bruger sin del af hukommelsen, og ofte kan efterbehandlingen resultere i et par varianter, der skal gemmes efter eksport. Hvis man bruger Lightroom, er man sandsynligvis vant til at lade programmets bibliotek håndtere disse forskellige versioner og vende tilbage til et tidligere påbegyndt projekt.

Et godt råd til dig, der måske har mere end én computer at arbejde på, f.eks. en bærbar computer til når du er på farten, og en stationær derhjemme eller på kontoret, er at lade biblioteket ligge på en ekstern SSD. Det går lige så hurtigt som på en intern SSD at gemme og åbne billeder, du kan nemt importere biblioteket på en anden computer, og al data kan krypteres med et password.

Til din dockingstation

Kraftfulde bærbare computere med hurtige tilslutningsmuligheder som f.eks. USB 3.1 eller Thunderbolt gør det hurtigere end nogensinde før at bruge en dockingstation og på denne nemme måde forvandle en bærbar computer til en stationær arbejdsstation, komplet med mus, tastatur, skærm og netværk.

Her kan en ekstern SSD med fordel bruges til hurtigt at øge lagerpladsen, når du kobler din computer til dockingstationen, hvis du ganske enkelt lader SSD-enheden sidde i dockingstationen. Du kan f.eks. lade programmer, som du kun bruger sammen med en stor skærm ligge på den eksterne lagringsenhed, eller lade visse projekter ligge på skrivebordet, hvis du ikke har brug for dem, når du er på farten. Denne løsning kan også kombineres med andre tips fra denne artikel, f.eks. kan du have et virtualiseret operativsystem på en ekstern SSD, som du får adgang til, når du kobler computeren til dockingstationen. Med andre ord er en ekstern SSD ikke kun praktisk at have med i tasken, selvom det er nemt at koble den ud og tage alting med sig efter behov.

Hvad er Thunderbolt?

Thunderbolt er en kommunikationsstandard, der bygger på PCI-Express, den samme teknologi, der bl.a. bruges til at tilslutte grafikkort i en computer. Teknologien kan beskrives som en motorvej direkte ind i processoren og hukommelsen, med hastigheder på op til 5 GB i sekundet (40 Gbit/s). Den nuværende standard hedder Thunderbolt 3 og benytter et USB-C stik; det samme stik, som også bruges til USB 3.1. Ved hjælp af Thunderbolt 3 kan en ekstern SSD som Samsung X5 nå læsehastigheder, der nærmer sig 2.800 MB/s – som ovenikøbet er hurtigere end de fleste interne SSD-enheder.

Til din sikkerhedskopiering

To gyldne regler for sikkerhedskopiering: sørg for at sikkerhedskopiere ofte, og hold dig ikke kun til én løsning. NAS og skyen er to gode løsninger, som du kan bruge, når du er derhjemme, på kontoret eller andre steder, hvor der er en hurtig og stabil internetforbindelse. Er du på farten har du derimod brug for at have noget ved hånden, der både er hurtigt og sikkert.

Ved at sikkerhedskopiere til en ekstern SSD, når du er på farten, kan du føle dig lidt mere tryg ved, at du i det mindste har dine vigtigste data på ét sted mere udover den indbyggede lagringsenhed. Sikkerhedskopieringen går også betydeligt hurtigere end til en mekanisk harddisk, og da en SSD-enhed er hurtig og nem at kryptere samt ikke har nogle bevægelige dele, er informationerne sikre efter kopieringen.

Sikkerhedskopiering i macOS

Sikkerhedskopieringsværktøjet Time Machine er indbygget i macOS. Udover at gemme dine filer, så du kan genskabe dem i tilfælde af computernedbrud eller ved køb af en ny computer, giver Time Machine også adgang til versionshistorik, der er let at navigere i. Jo større den enhed, du gemmer kopierne på, er, jo længere tilbage i tiden kan historikken strække sig. Og jo hurtigere den enhed, du gemmer på, er, jo hurtigere kan du oprette og bruge dine sikkerhedskopier.

Det er nemt at begynde at bruge Time Machine på en ekstern SSD:

Tilslut Samsung T5 via USB eller Samsung X5 via Thunderbolt.

Åbn indstillinger i macOS, og klik på Time Machine (du kan også søge i feltet længst oppe i højre hjørne).

Klik på ”Vælg harddisk til sikkerhedskopiering”, og vælg din eksterne SSD.

Start sikkerhedskopieringen! Den første kopiering indeholder mere data og tager lidt tid – fremtidige kopieringer kommer til at gå betydeligt hurtigere, især med en SSD-enhed.

Seriøs sikkerhedskopiering bør stadig involvere kopiering af data til flere steder, f.eks. til skyen eller en NAS – men en ekstern SSD kan være et praktisk supplement til dig, der er på farten, og som gerne vil være ekstra forsigtig med vigtige informationer.

Sikkerhedskopiering på Windows

Der er flere måder at sikkerhedskopiere dine data på, med både gratis og kommercielle valgmuligheder. Windows 10 har et indbygget værktøj til sikkerhedskopiering, som du får adgang til via Indstillinger – det er nemmest at finde værktøjet ved at trykke på start og søge efter ”sikkerhedskopiering”. Populære kommercielle alternativer er bl.a. Macrium Reflect (med både en gratisversion og en betalingsversion) og Veeam Endpoint, der begge har lidt flere indstillinger og funktioner end Windows’ indbyggede værktøj. Når du har valgt det værktøj, du vil benytte, er en ekstern SSD som Samsung SSD T5 et hurtigt alternativ til at gennemføre kopieringen – processen bør gå næsten 5 gange hurtigere end til en ekstern mekanisk harddisk.

Til dine virtuelle operativsystemer

Et virtualiseret operativsystem betyder, at du kan installere f.eks. Windows eller Linus på en ”virtuel” computer, som du derefter kører som et program fra et andet operativsystem. Hele det virtualiserede operativsystem ligger gemt som en fil, som du frit kan flytte eller sikkerhedskopiere.

Fordelen ved dette er, at det virtualiserede operativsystem er ligeglad med, hvilken fysisk computer det køres fra – hvis du vil flytte det fra en bærbar computer til en stationær, skal du blot installere virtualiseringssoftwaren (f.eks. VirtualBox eller VMware) og åbne filen. Det er f.eks. praktisk hvis du har en server, som du vil flytte efter behov, eller hvis du vil have et skrivebord med færdiginstallerede værktøjer, som i princippet kan køre fra hvilken som helst computer.

En ekstern SSD er et kraftfuldt værktøj til at arbejde med virtualiserede operativsystemer, da den leverer en ydeevne, der svarer til en indbygget SSD. Du kan altså gemme dit virtuelle operativsystem på den eksterne lagringsenhed, uanset om det er en Linux-baseret server eller en gammel Windows-installation til retro-spil. Hvis du vil skifte computer, skal du blot koble din SSD til, installere virtualiseringssoftwaren og starte.

Hvor meget lagerplads er der brug for?

Systemkravene til Windows 10 varierer alt efter, hvilken udgave der bruges, f.eks. Home eller Enterprise, og vokser i takt med, at Microsoft videreudvikler operativsystemet. En installation plejer dog i dag at ligge på mellem 25 og 40 GB. Man kan som regel køre Windows med 64 GB lagerplads, hvis man ikke forventer at installere mange programmer. Med op til 2 TB lagerplads kan Samsung SSD T5 og X5 simulere tæt på 15 stk. 128 GB lagringsenheder med et operativsystem på hver simuleret enhed, hvis det er det, du ønsker.

Til dit spilbibliotek

Et almindeligt tips til både stationære og bærbare computere er at partitionere lagringsenheden, med en partition til selve operativsystemet og en eller flere partitioner til dine data, som f.eks. billeder, dokumenter og andre medier. På den måde kan du nemlig geninstallere operativsystemet uden at påvirke dine data. Af samme grund kan det være en god idé at lægge dit Steam-bibliotek på en anden partition; har du brug for at geninstallere Windows, kan du importere biblioteket i Steam igen uden at skulle downloade alle spil igen.

Her foreslår vi også en lidt nemmere idé; nemlig at lægge spilbiblioteket på sin helt egen SSD-enhed, f.eks. en ekstern. Hvis den interne lagring bliver ødelagt, har du stadig dit spilbibliotek, og du slipper for at downloade op til flere hundrede GB igen. Desuden kan du bruge det samme spilbibliotek på flere computere, f.eks. hvis du både har en stationær og en bærbar.

Opret et Steam-bibliotek på en ekstern SSD

Kobl en ekstern SSD til, f.eks. Samsung SSD T5. Bemærk det enhedsbogstav, den tildeles, f.eks. “D:\”.

I Steam, skal du klikke på “Steam” oppe i menulinjen, og derefter på “Indstillinger”.

I vinduet ”Indstillinger”, skal du klikke på “Downloadede filer” i spalten til venstre, og derefter på “Biblioteksmapper til Steam”.

I det vindue, der åbnes, kan du se dine spilbiblioteker, hvor mange spiI de indeholder, hvor meget lagerplads de bruger, og hvor meget der er tilbage.

Klik på “Føj til biblioteksmappe”, og bladr frem til din eksterne SSD. Hvis du ikke allerede har oprettet en mappe til dine spil, kan du oprette en og markere den. Klik derefter på “Vælg”.

Samme fremgangsmåde kan også bruges til at importere et tidligere bibliotek – du skal blot kopiere en Steam-mappe over fra en anden computer og bladre frem til mappen på samme måde, som når du importerer den.

Sammenfatning

Lidt ligesom en intern SSD kan være den mest praktiske opgradering til en computer med en mekanisk harddisk, kan en ekstern SSD åbne nye døre for, hvordan du bruger din computer både derhjemme, på kontoret, i studiet eller på farten. I denne artikel håber vi at have bidraget med lidt inspiration til, hvordan en ekstern SSD kan bruges, f.eks. til virtuelle maskiner, hurtig fotohåndtering, bærbare spilbiblioteker eller sikkerhedskopiering. Vi er naturligvis nysgerrige efter at høre, hvordan du har brugt en ekstern SSD – du er velkommen til at skrive en kommentar med dine egne tips!

Vil du vide mere om de eksterne SSD-enheder fra Samsung, der henvises til her i artiklen?

Læs mere om Samsungs bærbare SSD-enheder!

Gå ikke glip af den tidligere artikel om ekstern lagring, og hvordan SSD-teknologien kan bruges. Tag mig hen til den tidligere artikel!

Sponseret – denne artikel præsenteres af Samsung

6 tips til, hvordan du kan bruge en ekstern SSD